Държавен вестник, бр. 89, 2016 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  89
б) в ал. 4 думите „всеки доставчик на соци­
ална услуга представя“ се заменят с „лицата 
по ал. 1 представят“.
5. В приложението към чл. 4, ал. 4, т. 2 
думата „доставчика“ се заменя с „кмета на 
общината или оправомощено от него длъж­
ностно лице“.
§ 40. До 30 април 2017 г. кметовете на 
общини да предприемат необходимите дейст­
вия за приемане на решения от общинските 
съвети за промяна на наименованието/наиме­
нованията на социалните услуги, делегирани 
от държавата дейности и местни дейности, в 
съответствие с регламентираните социални 
услуги по чл. 36.
§ 41. През 2017 г. социалните услуги, де­
легирани от държавата дейности, се финан­
сират съгласно стандартите, определени в 
приложение № 4 към т. 4 от Решение № 304 
на Министерския съвет от 2016 г. за приемане 
на стандарти за делегираните от държавата 
дейности с натурални стойностни показатели 
за 2017 г., като:
1. Социалните услуги по чл. 36, ал. 2, т. 2, 
букви „а“ и „б“ се финансират по стандарта, 
определен в решението за дневен център за 
деца и/или пълнолетни лица с увреждания.
2. Социалните услуги по чл. 36, ал. 2, т. 2, 
букви „в“ и „г“ се финансират по стандарта, 
определен в решението за дневен център за 
деца и/или пълнолетни лица с тежки мно­
жествени увреждания.
3. Социалните услуги по чл. 36, ал. 2, т. 2, 
буква „е“ се финансират по стандарта, опре­
делен в решението за дневен център за деца 
с увреждания – седмична грижа.
4. Социалните услуги по чл. 36, ал. 2, т. 4, 
буква „аа“ се финансират по стандарта, опре­
делен в решението за център за настаняване от 
семеен тип за деца/младежи без увреждания.
5. Социалните услуги по чл. 36, ал. 2, т. 4, 
букви „бб“ и „вв“ се финансират по стан­
дарта, определен в решението за център за 
настаняване от семеен тип за деца/младежи 
с увреждания.
6. Социалните услуги по чл. 36, ал. 2, т. 4, 
букви „гг“ и „дд“ се финансират по стандарта, 
определен в решението за център за наста­
няване от семеен тип за пълнолетни лица с 
психични разстройства или деменция.
§ 42. Постановлението влиза в сила от деня 
на обнародването му в „Държавен вестник“ с 
изключение на разпоредбите на § 1, § 8, т. 2 и 3,
§ 10, 11, § 12, т. 1 и 2, § 13, 30, 31, 32, 33, 34 
и 36, които влизат в сила от 1 януари 2017 г.
Министър-председател: 
Бойко Борисов
За главен секретар на Министерския съвет: 
Веселин Даков
8862
ПОСТАНОВЛЕНИЕ № 289
ОТ 7 НОЕМВРИ 2016 Г.
за приемане на Наредба за държавните изис­
квания за придобиване на професионална 
квалификация „учител“
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за дър­
жавните изисквания за придобиване на про­
фесионална квалификация „учител“.
Министър-председател: 
Бойко Борисов
За главен секретар на Министерския съвет: 
Веселин Даков
НАРЕДБА
за държавните изисквания за придобиване 
на професионална квалификация „учител“
Чл. 1. С наредбата се определят държавните 
изисквания за придобиване на професионална 
квалификация „учител“.
Чл. 2. Професионална квалификация „учи­
тел“ се придобива чрез обучение във висши 
училища, създадени при условията и по реда 
на Закона за висшето образование, получили 
програмна акредитация по професионално 
направление от област на висше образование 
„Педагогически науки“ или по професионал­
но направление, съответстващо на учебен 
предмет от училищната подготовка, съгласно 
Класификатора на областите на висше обра­
зование и професионалните направления и 
при спазване на държавните изисквания на 
тази наредба.
Чл. 3. Професионална квалификация „учи­
тел“ може да се придобива от:
1. лица, които се обучават за придобиване 
на висше образование в образователно-ква­
лификационна степен по специалности от 
професионални направления съгласно Класи­
фикатора на областите на висше образование 
и професионалните направления;
2. лица, които са придобили степен на висше 
образование и съответната є професионална 
квалификация.
Чл. 4. (1) Обучението за придобиване на 
професионална квалификация „учител“ се 
провежда в редовна, задочна и дистанционна 
форма с продължителност, не по-малка от една 
година. За лицата по чл. 3, т. 2 обучението 
може да е и с по-малка продължителност, 
когато такава възможност е предвидена от 
висшето училище в съответствие с правил­
ника му.
(2) Обучението по ал. 1 включва образова­
телен минимум за теоретична и практическа 
подготовка при редовна и дистанционна форма 
на обучение и не по-малко от 50 на сто от 
него при задочна форма на обучение.